ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0246/02

υποβολή: Maurizio Turco (NI) προς την Επιτροπή

(6 Φεβρουαρίου 2002)

Θέμα: Απάντηση στη γραπτή ερώτηση E-3031/01 σχετικά με τις δρασητριότητες του PNUCID (Πρόγραμμα Ηνωμένων Εθνών για το διεθνή έλεγχο των ναρκωτικών) στο Αφγανιστάν

Στην απάντησή της της 11ης Ιανουαρίου 2002 στη γραπτή ερώτηση E-3031/01(1), η Ευρωπαϊκή Επιτροπή αντί να απαντήσει στα ερωτήματα που αφορούν τη δραστηριότητα της Υπηρεσίας των Ηνωμένων Εθνών για την καταπολέμηση των ναρκωτικών στο Αφγανιστάν, προβαίνει σε λεπτομερή εξέταση σχετικά με το ρόλο της Κοινότηταςπέρ των ξεριζωμένων πληθυσμών της περιοχής.

Το ζητούμενο τότε και τώρα είναι να μάθουμε:

- από τον Ιανουάριο έως το Δεκέμβριο του 2001 πόσα ευρωπαϊκά κονδύλια (σε ευρώ) δαπανήθηκαν ή προορίστηκαν για τη δραστηριότητα του PNUCID στο Αφγανιστάν, με ποιά ιδιότητα (γραμμή του προϋπολογισμού και τίτλος του προγράμματος), σε ποιόν καταβλήθηκαν (εάν πρόκειται για διαφορετικό πρόγραμμα από το PNUCID), ποιά από τα κονδύλια αυτά αποτέλεσαν αντικείμενο ελέγχου και/ή εξακρίβωσης, εκ μέρους ποιού φορέα και ποιάπήρξαν τα αποτελέσματα·

(1) ΕΕ C 172 E της 18.7.2002.

Απάντηση του κ. Patten εξ ονόματος της Επιτροπής

(20 Μαρτίου 2002)

Παρακαλείται το Αξιότιμο Μέλος του Κοινοβουλίου να ανατρέξει στην απάντηση που έδωσε η Επιτροπή στη γραπτή ερώτηση E-3031/01(1) στην οποία η Επιτροπή αναφέρει ότι δεν χρηματοδοτεί καμία δράση για την καταπολέμηση των ναρκωτικών στο Αφγανιστάν.

Κατά μείζονα λόγο, καμία χρηματοδότηση δεν χορηγήθηκε από την Επιτροπήπέρ του προγράμματος των Ηνωμένων Εθνών για τον διεθνή έλεγχο των ναρκωτικών (UNDCP) για δράση σχετικά με την καταπολέμηση των ναρκωτικών στο Αφγανιστάν το 2001.

(1) ΕΕ C 172 E της 18.7.2002.
ΓΡΑΠΤΗ ΕΡΩΤΗΣΗ E-1344/02

υποβολή: Wolfgang Ilgenfritz (NI) προς την Επιτροπή

(13 Μαΐου 2002)

Θέμα: Καταχώριση αυτοκινήτων στα μητρώα της Ιταλίας

Σχετικά με την ερώτηση μου της 12ης Απριλίου 2000 (Ε-1450/00(1)) και την απάντηση του κυρίου Bolkestein εξ ονόματος της Επιτροπής στις 5 Ιουνίου 2000 μπορεί η Επιτροπή να γνωστοποιήσει αν, βασισμένη στην πρόσφάτα εκδοθείσα απόφαση στηνπόθεσης C-451/99, έχει τροποποιήσει την άποψη της για τα νομικά ζητήματα που εμπλέκονται στο ως άνω θέμα. Πώς πρόκειται η Επιτροπή να ενεργήσει για αυτό το θέμα·

(1) ΕΕ C 46 E της 13.2.2001, σελ. 193.

Απάντηση του κ. Bolkestein εξ ονόματος της Επιτροπής

(18 Ιουνίου 2002)

Στην απάντησή της στη γραπτή ερώτηση αριθ. E-1450/00 του αξιότιμου μέλους, η Επιτροπή είχε αναφέρει ότι ήταν έτοιμη να επανεξετάσει κατά πόσο θα ήταν ενδεδειγμένο να αναληφθούν πρωτοβουλίες ως προς τηνποχρέωση κατοικίας ή εγκατάστασης στο πλαίσιο της ταξινόμησης οχημάτωνπό το φως της απόφασης του Δικαστηρίου στηνπόθεση C-451/99, Cura Anlagen. Η απόφαση αυτή εκδόθηκε από το Δικαστήριο στις 21 Μαρτίου 2002.

Η Επιτροπή είχε ήδη επισημάνει στην απάντησή της στη γραπτή ερώτηση αριθ. E-1450/00 ότι το ζήτημα αυτό θα πρέπει να εξεταστεί αναφορικά με την ελεύθερη παροχήπηρεσιών κατά την έννοια του άρθρου 49 της Συνθήκης ΕΚ. Η προσέγγιση αυτή επιβεβαιώθηκε από το Δικαστήριο.

Ειδικότερα, το Δικαστήριο θεώρησε ορθό το ότι το άρθρο 49 αντιτίθεται σε μια νομοθεσία, η οποία επιβάλλει τηνποχρέωση κατοικίας ή εγκαταστάσεως του προσώπου στο όνομα του οποίου έχει ταξινομηθεί το όχημα στο κράτος μέλος όπου το χρησιμοποιεί, καθότιποχρεώνει την επιχείρηση leasing είτε να έχει κύρια εγκατάσταση στο εν λόγω κράτος μέλος είτε να δεχθεί την ταξινόμηση του οχήματος στο όνομα του μισθωτή και τον από το γεγονός αυτό απορρέοντα περιορισμό των δικαιωμάτων της επί του οχήματος.

Κατά συνέπεια, η Επιτροπή προτίθεται να συνεχίσει χωρίς καθυστέρηση τις ενέργειές της κατά των περιπτώσεων παράβασης, ανάλογων προς τηνπόθεση πουποβλήθηκε ενώπιον του Δικαστηρίου, ώστε να καταστήσει τη νομοθεσία των κρατών μελών σύμφωνη προς την εν λόγω νομολογία.
ΓΡΑΠΤΗ ΕΡΩΤΗΣΗ P-1343/02

υποβολή: Pietro-Paolo Mennea (PPE-DE) προς την Επιτροπή

(2 Μαΐου 2002)

Θέμα: Καθυστερήσεις στις πληρωμές

Είμαστε παραλήπτες επίμονων παραπόνων και διαμαρτυριών εκ μέρους διαφόρων πολιτιστικών και εκπαιδευτικών παραγόντων, καθώς και εκ μέρους πολιτών, για τις καθυστερήσεις των πληρωμών όσον αφορά τα πολιτιστικά προγράμματα και τον τομέα της παιδείας και της επαγγελματικής κατάρτισης.

Λαμβάνονταςπόψη ότι στο σύνολό τους σχεδόν, πρόκειται για πρόσωπα που δεν διαθέτουν κεφάλαιο το οποίο μπορεί να προκαταβληθεί, η προαναφερθείσα κατάσταση προκαλεί σημαντικές ζημίες τόσο από οικονομικής, όσο και από πολιτιστικής πλευράς.

Για το σκοπό αυτό:

- Μπορεί η Επιτροπή να αναφέρει εάν έχει γνώση των προβλημάτων αυτών·

- Μπορεί να αναφέρει η Επιτροπή ποιες χρονικές διαδικασίες εφαρμόζονται για την πληρωμή των προγραμμάτων·

- Μπορεί η Επιτροπή να αναφέρει εάν προτίθεται να ελέγξει την κατάσταση προκειμένου η τελευταία να αντιμετωπισθεί ουσιαστικά και τελειωτικά·

Απάντηση της κυρίας Reding εξ ονόματος της Επιτροπής

(12 Ιουνίου 2002)

Τα προγράμματα στους τομείς του πολιτισμού, της εκπαίδευσης και της επαγγελματικής κατάρτισης μεταφράζονται κάθε χρόνο σε χιλιάδες συμβάσεις, για τις 30 χώρες που συμμετέχουν. Η Επιτροπή γνωρίζει τις δυσκολίες πουπάρχουν όσον αφορά την εξασφάλιση της ταχείας πληρωμής των δικαιούχων· οι δυσκολίες αυτές συνδέονται εν μέρει με την εφαρμογή μιας νέας διαδικασίας για την εσωτερική καταβολή των πληρωμών, η οποία προηγουμένως γινόταν από εξωτερικά γραφεία τεχνικής βοήθειας· οι νέες συμβάσεις των γραφείων αυτών προβλέπουν ότι δεν μπορούν να αναλαμβάνουν καθήκοντα, τα οποία θεωρείται ότι συνδέονται με τη δημόσια εξουσία.

Οι συμβάσεις που έχουνπογραφεί μεταξύ της Επιτροπής και των δικαιούχων προβλέπουν γενικά ότι η Επιτροπή έχει στη διάθεσή της μια προθεσμία 60 ημερών από την αποδοχή εκ μέρους της μιας έγκυρης αίτησης πληρωμής (σύμβαση χρηματοδότησηςπογεγραμμένη από το δικαιούχο, για την πληρωμή της προκαταβολής· ανάλυση δαπανών και έκθεση δραστηριοτήτων, που πρέπει να έχουν συνταχθεί σωστά από το δικαιούχο και να εγκριθούν από την Επιτροπή, για την ενδεχόμενη πληρωμή ενδιάμεσης προκαταβολής και την καταβολή τουπολοίπου).

Η Επιτροπή καταβάλλει κάθε δυνατή προσπάθεια για να συντομεύσει τις προθεσμίες των πληρωμών στο συγκεκριμένο τομέα και έχει προβεί για το σκοπό αυτό σε διάφορες ενέργειες, μεταξύ των οποίων, όσο τις επιτρέπουν τα μέσα που διαθέτει, είναι και η ενίσχυση του ανθρώπινου δυναμικού που προσλαμβάνει για τη διαχείριση των συναλλαγών αυτών. Βέβαια, είναι πολύ προσεκτική όσον αφορά την ποιότητα της χρηματοοικονομικής διαχείρισης και τον έλεγχο των εγγράφων που λαμβάνει. Μέσα στο πλαίσιο αυτό, προσπαθεί να απλοποιεί όσο το δυνατόν περισσότερο τους κανόνες που εφαρμόζονται στη διαχείριση των προγραμμάτων ώστε να επιταχύνονται οι διαδικασίες της επεξεργασίας τους.
ΓΡΑΠΤΗ ΕΡΩΤΗΣΗ E-1206/02

υποβολή: Mara Rodrguez Ramos (PSE) προς την Επιτροπή

(26 Απριλίου 2002)

Θέμα: Παρατυπίες κατά τηνποβολή προγράμματος του Ευρωπαϊκού Δικτύου για την Απασχόληση

Τον Δεκέμβριο του 2001, η Επιτροπή απέρριψε το πρόγραμμα πουπέβαλε ο Δήμος της Θαμόρα, μέσω της εταιρείας IRMA S.L., στο Ευρωπαϊκό Δίκτυο για την Απασχόληση.

Στην Θαμόρα προκλήθηκε μεγάλος θόρυβος όταν έγινε γνωστό ότι στο ανωτέρω πρόγραμμα αναφέρονταν τα ονόματα προσώπων και επιχειρηματικών ενώσεων, όπως του Προέδρου του Εμπορικού Επιμελητηρίου και του Προέδρου των Νέων Επιχειρηματιών, ως αμειβόμενου προσωπικούπό πρόσληψη, και τούτο χωρίς τα εν λόγω πρόσωπα να το γνωρίζουν ή να συναινούν.

Ήταν αυτός ο λόγος για τον οποίο η Επιτροπή απέρριψε το πρόγραμμα·

Ο Δήμος της Θαμόρα επιρρίπτει όλη την ευθύνη για το θέμα αυτό στην εταιρεία IRMA S.L. Μπορεί να αναφέρει η Επιτροπή εάνφίστανται άλλες κοινοτικές επιδοτήσεις στην πόλη της Θαμόρα τις οποίες διαχειρίζεται η εταιρεία αυτή·

Υφίσταται κάποιος κώδικας δεοντολογίας για τις επιχειρήσεις που ασχολούνται με τηνποβολή προγραμμάτων στην Επιτροπή·

Απάντηση της κας Διαμαντοπούλου εξ ονόματος της Επιτροπής

(30 Μαΐου 2002)

Η πόλη της Zamora παρουσίασε το σχέδιο Red Europea Para El Empleo Local (Ευρωπαϊκό Δίκτυο για την Τοπική Απασχόληση) ως απάντηση στην πρόσκλησηποβολής προτάσεων ανοικτής διαδικασίας VP/2001/015, Προπαρασκευαστικές πράξεις με σκοπό την τοπική δέσμευση για την απασχόληση (Γραμμή του προϋπολογισμού B5-5030). Η επιχείρηση IRMA S.L. δεν φαίνεται ούτε ως κύριοςπεύθυνος ούτε ως εταίρος του σχεδίου. Εντούτοις, η Επιτροπή είναι της γνώμης ότι πρόκειται σαφώς για το σχέδιο που ανέφερε ο αξιότιμος ευρωβουλευτής.

Όσον αφορά τη διαδικασία επιλογής όλα τα σχέδια που έχουν διαβιβαστεί σε συνέχεια της πρόσκλησηςποβολής προτάσεων ανοικτής διαδικασίας επιλέχθηκαν σύμφωνα με τα κριτήρια που εμφαίνονται στις οδηγίες για τους αιτούντες που επισυνάπτονται στην εν λόγω πρόσκληση (σημείο VIII. Eξέταση αιτήσεων, κριτήρια επιλογής και ανάθεση, που ισχύουν για τους αιτούντες). Οι οδηγίες αυτές είναι ο μόνος κώδικας καλής συμπεριφοράς που έχει τεθεί στη διάθεση τωνπεύθυνων των σχεδίων.

Όλες οι προτάσεις αποτέλεσαν αντικείμενο λεπτομερούς αξιολόγησης: κάθε σχέδιο μελετήθηκε και αξιολογήθηκε από δύο ανεξάρτητους εξωτερικούς εμπειρογνώμονες· αυτοί και η επιτροπή επιλογής της Επιτροπής έλαβαν την απόφασή τους ομόφωνα, βάσει του εντύπουποψηφιότητας και των εγγράφων που διαβιβάστηκαν. Κατ'αυτόν τον τρόπο επιλέχθηκαν οι προτάσεις που ήσαν οι πλέον σύμφωνες με τα κριτήρια της πρόσκλησηςποβολής προτάσεων και των οδηγιών για τους αιτούντες.

Η Επιτροπή δεν έλαβεπόψη την αίτηση της πόλης της Zamora διότι, σε σχέση με τις προτάσεις που τελικά επιλέχθηκαν, οι αξιολογητές έκριναν ομόφωνα ότι το περιεχόμενο της εν λόγω πρότασης και οι μελετώμενες μέθοδοι δεν επέτρεπαν την επίτευξη των στόχων διάδοσης και δημιουργίας δικτύων.
ΓΡΑΠΤΗ ΕΡΩΤΗΣΗ E-0844/02

υποβολή: Gabriele Stauner (PPE-DE) προς την Επιτροπή

(27 Μαρτίου 2002)

Θέμα: Χρηματοδότηση της ανακαίνισης του συγκροτήματος Berlaymont

Η εταιρεία Berlaymont 2000 έχει αναλάβει από το 1995 για λογαριασμό της Ευρωπαϊκής Επιτροπής την αποκατάσταση και ανακαίνιση του κτηριακού συγκροτήματος Berlaymont. Κύριος μέτοχος της Berlaymont 2000 είναι ο οργανισμός δημοσίων κτηρίων του βελγικού κράτους.

Η εφημερίδα L'Echo, στα φύλλα της της 7ης και 8ης Μαρτίου 2002 ανέφερε ότι η εταιρείαBerlaymont 2000 προκήρυξε, στις 22 Φεβρουαρίου 2002, πρόσκλησηποβολής προσφορών για νέο δάνειο, ύψους περίπου 650 εδατ. Ευρώ για την περαιτέρω χρηματοδότηση του έργου. Με το νέο αυτό δάνειο πρόκειται να εξοφλήσει αυτό που είχε συνάψει τον Απρίλιο του 1998 και έληγε στις 31 Μαρτίου 2002.

Είναι βέβαιος ο αρμόδιος Αντιπρόεδρος της Επιτροπής ότι η διαδικασία αυτή έγινε σύμφωνα με τις διατάξεις της οδηγίας 92/50/ΕΟΚ(1) του Συμβουλίου της 18ης Ιουνίου 1992 σχετικά με τον συντονισμό των διαδικασιών συνάψεως δημόσιων συμβάσεωνπηρεσιών·

Δύναται η Επιτροπή να δηλώσει ποια από τις προβλεπόμενες από το άρθρο 1 της εν λόγω οδηγίας διαδικασία εφαρμόσθηκε: η ανοιχτή διαδικασία, η κλειστή διαδικασία ή η διαδικασία με διαπραγμάτευση·

Δύναται η Επιτροπή να εξηγήσει γιατί οι προθεσμίες ήταν τόσο βραχείες· (Πρόσκλησηποβολής προσφορών στις 22 Φεβρουαρίου 2002,ποβολή δηλώσεων ενδιαφέροντος έως τις 6 Μαρτίου 2002).

(1) ΕΕ L 209 της 24.7.1992, σελ. 1.

Απάντηση του κ. Kinnock εξ ονόματος της Επιτροπής

(23 Μαΐου 2002)

Η Επιτροπή πληροφορήθηκε ότι η προκήρυξη που δημοσιεύθηκε στις 22 Φεβρουαρίου 2002 από την S.A. Berlaymont 2000 είχε ως στόχο την βραχυπρόθεσμη χρηματοδότηση των έργων εκσυγχρονισμού του κτιρίου Berlaymont. Επισημαίνουμε στο Αξιότιμο Μέλος ότι η προκήρυξη δεν δημοσιεύθηκε στην Επίσημη Εφημερία των Ευρωπαϊκών Κοινοτήτων. Ωστόσο, εάν η εκτιμώμενη αξία της σχετικής σύμβασης είχεπερβεί το κατώφλιο που ορίζεται στην οδηγία 92/50/ΕΟΚ του Συμβουλίου της 18ης Ιουνίου 1992 για το συντονισμό των διαδικασιών σύναψης δημόσιων συμβάσεωνπηρεσιών, ηπόψη δημοπρασία θα πραγματοποιούταν κατά παράβαση της οδηγίας.

Ο αντιπρόεδρος της Επιτροπής που είναι αρμόδιος για το προσωπικό και τη διοίκηση εξέφρασε έκπληξη για τις μεθόδους και τους όρους πουπήρχαν στη δημοπρασία, όπως και για το αποτέλεσμα της διαδικασίας, και διατύπωσε τις επιφυλάξεις του στον αρμόδιο βέλγο Υπουργό κ. Daems, σε επιστολή της 7ης Μαρτίου 2002.

Έγινε γνωστό ότι, επειδή το βελγικό κράτος αποφάσισε στα τέλη Μαρτίου 2002 να προσφέρει τη βραχυπρόθεσμη χρηματοδότηση των έργων εκσυγχρονισμού του κτιρίου Berlaymont, η δημοπρασία ήταν απέβη άσκοπη και δεν δόθηκε συνέχεια.
ΓΡΑΠΤΗ ΕΡΩΤΗΣΗ E-0015/02

υποβολή: Graham Watson (ELDR) προς την Επιτροπή

(21 Ιανουαρίου 2002)

Θέμα: Κοινοτικά σχέδια αναπτυξιακής βοήθειας

Η βρετανική κυβέρνηση ενέκρινε πρόσφατα πράξη σχετικά με τα άτομα με ειδικές ανάγκες, τη φτώχεια και την ανάπτυξη, με την οποία ζητείται η ένταξη των ατόμων με ειδικές ανάγκες σε όλα ταπερπόντια αναπτυξιακά προγράμματα.

Σύμφωνα με τα παραπάνω και βάσει του ψηφίσματος της Κοινοβουλευτικής Συνέλευσης Ίσης Εκπροσώπησης ΑΚΕ-ΕΕ για τα δικαιώματα των ατόμων με ειδικές ανάγκες και των ηλικιωμένων στις χώρες ΑΚΕ (βλ. ΑΚΕ-ΕΕ 3313/01/τελ.) ποια μέτρα σκοπεύει να λάβει η Επιτροπή με στόχο μια παρόμοια προσέγγιση·

Απάντηση του κ. Nielson εξ ονόματος της Επιτροπής

(21 Φεβρουαρίου 2002)

Τα προβλήματα των ατόμων με ειδικές ανάγκες πρέπει να ενταχθούν σε όλα τα αναπτυξιακά προγράμματα, με στόχο την ενσωμάτωση των ατόμων με αναπηρίες στιςπό ανάπτυξη χώρες. Νέες προσεγγίσεις σε κρατικό επίπεδο όπως είναι οι στρατηγικές διαδικασιών για τη μείωση της φτώχειας συμβάλλουν στην αύξηση της συνεκτίμησης και συμμετοχής ομάδων της κοινωνίας των πολιτών, συμπεριλαμβανομένων εκείνων που εκπροσωπούν τα άτομα με ειδικές ανάγκες, στην ανάπτυξη εθνικών πολιτικών. Η Κοινότητα θα εξακολουθήσει να χρηματοδοτεί

το έργο οργανώσεων που ενισχύουν τα άτομα με ειδικές ανάγκες με στόχο την ανάπτυξη δυναμικού και την οργανωτική ανάπτυξη των οργανώσεων που δραστηριοποιούνται στο νότο. Στόχος θα είναι η αύξηση της συμμετοχής τους στον αναπτυξιακό προγραμματισμό για τη βελτίωση της εικόνας τους, τη μείωση του στιγματισμού τους από τον κοινωνικό περίγυρο και την αύξηση της συνειδητοποίησης. Η συμμετοχή των ατόμων με ειδικές ανάγκες σε όλες τις φάσεις οιουδήποτε προγράμματος έχει σχεδιαστεί προς όφελός τους, θα είναιποχρεωτική.

Η Επιτροπή θα διανείμει καθοδηγητικές σημειώσεις σχετικά με τις ειδικές ανάγκες σε όλες τις κρατικέςπηρεσίες σχετικά με τον ιδανικό τρόπο ενσωμάτωσης των αναγκών των ατόμων με ειδικές ανάγκες στον μελλοντικό προγραμματισμό.

Η δράση για τη μείωση της φτώχειας, που αποτελεί τον κύριο στόχο της αναπτυξιακής ενίσχυσης της Κοινότητας, μπορεί επίσης να λειτουργήσει προληπτικά στον τομέα των ατόμων με ειδικές ανάγκες. Η Κοινότητα θα εξακολουθήσει να παράσχει ουσιαστικήποστήριξη στους κοινωνικούς τομείς και θα μεγιστοποιήσει τις ευκαιρίες για τη σύνδεση της πρόληψης της αναπηρίας με την επανένταξη και την ενδυνάμωση των ατόμων με ειδικές ανάγκες.
ΓΡΑΠΤΗ ΕΡΩΤΗΣΗ E-1200/02

υποβολή: Christopher Huhne (ELDR) προς την Επιτροπή

(26 Απριλίου 2002)

Θέμα: Ανάθεση δημοσίων συμβάσεων με προκήρυξη διαγωνισμού

Δεν πιστεύει η Επιτροπή ότι η εκ μέρους της βρετανικής κυβέρνησης ανάθεση σύμβασης για την προμήθεια εμβολίων της ευλογιάς στην PowderJect χωρίς προκήρυξη διαγωνισμού, αποτελεί παραβίαση της κοινοτικής νομοθεσίας·

Κοινή απάντησητου κ. Bolkestein εξ ονόματος της Επιτροπήςστις γραπτές ερωτήσεις E-1199/02, E-1200/02 και E-1201/02

(6 Ιουνίου 2002)

Η Επιτροπή κατανοεί ότι οι γραπτές ερωτήσεις E-1200/02 και E-1201/02 σχετίζονται με την ανάθεση σύμβασης από τις αρχές του Ηνωμένου Βασιλείου για την προμήθεια εμβολίων ευλογιάς για την αντιμετώπιση ενδεχόμενων τρομοκρατικών επιθέσεωνπό το φως των τραγικών γεγονότων της 11ης Σεπτεμβρίου 2001 και ειδικά τις επακόλουθες ανησυχίες ως προς βιοχημικές τρομοκρατικές επιθέσεις.

Η Επιτροπή δεν είναι πλήρως ενήμερη αναφορικά με όλα τα διαβήματα στα οποία μπορούν να έχουν προχωρήσει οι αρχές του Ηνωμένου Βασιλείου κατά τη διαδικασία ανάθεσης της σύμβασης. Ελλείψει σχετικών πληροφοριών δεν είναι δυνατό να συναχθεί με βεβαιότητα οιοδήποτε συμπέρασμα ως προς το κατά πόσον η συγκεκριμένη αυτή σύμβαση εμπίπτει στο πεδίο εφαρμογής της Οδηγίας του Συμβουλίου 93/36/ΕΟΚ της 14ης Ιουνίου 1993, η οποία συντονίζει τις διαδικασίες ανάθεσης δημοσίων συμβάσεων(1) και κατά πόσον η ανάθεση της σύμβασης θα έπρεπε να γίνει μέσω δημόσιου διαγωνισμού.

Σε ότι αφορά τη γραπτή ερώτηση E-1199/02, οι πληροφορίες που έλαβε η Επιτροπή δείχνουν ότι τα κράτη μέλη που προμηθεύτηκαν επειγόντως εμβόλια για την αντιμετώπιση ενδεχόμενων τρομοκρατικών επιθέσεων κατόπιν των επιθέσεων με άνθρακα στις Ηνωμένες Πολιτείες κατά το 2001 δεν ακολούθησαν τις διαδικασίες δημόσιου διαγωνισμούποβολής προσφορών για λόγους ασφαλείας.

Το άρθρο 2 της προαναφερθείσας οδηγίας συνιστά παρέκκλιση των διατάξεων περίποβολής προσφορών σε δημόσιους διαγωνισμούς. Αυτό αναφέρει ότι στις συμβάσεις προμηθειών που έχουν χαρακτηρισθεί απόρρητες ή των οποίων η εκτέλεση πρέπει να συνοδεύεται από ιδιαίτερα μέτρα ασφάλειας, σύμφωνα με τις νομοθετικές, κανονιστικές και διοικητικές διατάξεις που ισχύουν στο οικείο κράτος μέλος ή όταν το απαιτεί η προστασία των ουσιωδών συμφερόντων της ασφάλειας του κράτους μέλους.

Σαν παρέκκλιση από το γενικό κανόνα σύμφωνα με τον οποίο οι δημόσιες συμβάσεις θα πρέπει να ανατίθενται μέσω δημόσιου διαγωνισμού, το άρθρο 2 θα πρέπει να εφαρμόζεται σε περιορισμένο βαθμό και μετά από κατά περίπτωση εξέταση. Οι παράγοντες που θα λαμβάνονταιπόψη στη διαδικασία αυτή θα μπορούσαν να περιλαμβάνουν τη διαπιστωμένη ανάγκη κατά τη χρονική στιγμή της σύμβασης να μην ανακοινωθεί η ύπαρξη ή η φύση της σύμβασης για λόγους δημόσιας ασφάλειας. Οι δηλώσεις του Ευρωπαϊκού Δικαστηρίου στηνπόθεση C- 273/97 της 26ης Οκτωβρίου 1999 ως προς την τήρηση κάποιου βαθμού διακριτικότητας από τα κράτη μέλη όταν αυτά εγκρίνουν μέτρα που θεωρούν αναγκαία για την εγγύηση της δημόσιας ασφάλειας, μπορούν επίσης να αποτελέσουν ένα σχετικό παράγοντα σε παρόμοιεςποθέσεις.

(1) ΕΕ L 199 της 9.8.1993.
ΓΡΑΠΤΗ ΕΡΩΤΗΣΗ E-0846/02

υποβολή: Glyn Ford (PSE) προς την Επιτροπή

(27 Μαρτίου 2002)

Θέμα: Αλίευση με μηχανότρατες κατά ζεύγη και θάνατοι δελφινιών

Γνωρίζει η Επιτροπή ότι τους τελευταίους μήνες στις ακτές της νοτιοδυτικής Αγγλίας και της Γαλλίας εκβράσθηκε μεγάλος αριθμός νεκρών δελφινιών·

Αναφέρθηκε ότι ο λόγος για αυτό το φαινόμενο είναι η διαρκώς αυξανόμενη κοινή πρακτική της αλίευσης με μηχανότρατες κατά ζεύγη όπου δύο μηχανότρατες σύρουν μεταξύ τους ένα δίχτυ μεψηλή ταχύτητα.

Η Επιτροπή δέχεται αυτή την ανάλυση· Εάν ναι, ποια μέτρα σκοπεύει να λάβει για την προστασία της κοινωνίας των δελφινιών·

Απάντηση της κας Wallstrm εξ ονόματος της Επιτροπής

(15 Μαΐου 2002)

Η Επιτροπή κατέστη αποδέκτης πληροφοριών για το ζήτημα στο οποίο αναφέρεται το Αξιότιμο Μέλος του Κοινοβουλίου.

Μολονότι όλα τα είδη κητωδών προστατεύονται αυστηρά από την Οδηγία για τα ενδιαιτήματα (οδηγία 92/43/ΕΟΚ της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1)), η οποία επιβάλλει ρητές εν προκειμένωποχρεώσεις στα κράτη μέλη, η Επιτροπή συνειδητοποιεί ολοένα και περισσότερο ότι ενδέχεται να απαιτηθεί κοινοτική δράση προκειμένου να αυξηθεί η αποτελεσματικότητα της προστασίας των μικρών κητωδών από τις παρενέργειες των αλιευτικών δραστηριοτήτων. Μεταξύ των μέτρων αυτών θα μπορούσε, κατά περίπτωσιν, να περιλαμβάνεται η συνολική μείωση των αλιευτικών δραστηριοτήτων και η λήψη περισσότερο στοχοθετημένων μέτρων για την αποφυγή σημαντικών επιπτώσεων σε ορισμένα ευαίσθητα είδη όπως είναι τα κητώδη.

Η Επιτροπή συγκεντρώνει όλες τις εν προκειμένω σχετικές επιστημονικές και τεχνικές πληροφορίες πουπάρχουν και ζήτησε από την Επιστημονική, Τεχνική και Οικονομική Επιτροπή για την Αλιεία (Scientific, Technical and Economic Committee for Fisheries -STECF), καθώς και από το Διεθνές Συμβούλιο για την Εξερεύνηση της Θάλασσας (International Council for the Exploration of the Sea — ICES), να παράσχουν επιστημονική και τεχνική στήριξη που θα επιτρέψει στην Επιτροπή να προτείνει κανονιστικά μέτρα, κατόπιν συνεννοήσεως με όλα τα ενδιαφερόμενα μέρη. Στην ανάλυση συμπεριελήφθησαν και οι δυνατές επιπτώσεις από την ζευγαρωτή τράτα.

Μόλις γνωσθούν οι εισηγήσεις των STECF και ICES, η Επιτροπή θα επεξεργαστεί τα κατάλληλα μέτρα στον τομέα των αλιευτικών δραστηριοτήτων, αφού συνεννοηθεί με τα ενδιαφερόμενα μέρη. Αυτό αναμένεται να πραγματοποιηθεί πριν από τέλη του 2002. Τα μέτρα θα θεσπιστούν από το Συμβούλιο σύμφωνα με τη διαδικασία που προβλέπει το άρθρο 43 της Συνθήκης ΕΚ.

(1) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-0280/02 υποβολή: Nicholas Clegg (ELDR) προς το Συμβούλιο. Τελωνειακοί δασμοί και έμμεσοι φόροι.



Επίσημη Εφημερίδα αριθ. 229 E της 26/09/2002 σ. 0068 - 0068



ΓΡΑΠΤΗ ΕΡΩΤΗΣΗ E-0280/02 υποβολή: Nicholas Clegg (ELDR) προς το Συμβούλιο (8 Φεβρουαρίου 2002) Θέμα: Τελωνειακοί δασμοί και έμμεσοι φόροι Μπορούν να λάβουν οι πολίτες και τα μέλη του Ευρωπαϊκού Κοινοβουλίου αντίγραφα από το Συμβούλιο της Προειδοποιητικής Επιστολής που έστειλε στα τέλη Οκτωβρίου ο Επίτροπος Bolkestein στο Υπουργείο Οικονομικών του ΗΒ όσον αφορά τις πολιτικές σχετικά με τους τελωνειακούς δασμούς και τους έμμεσους φόρους και τις παραβιάσεις της ελεύθερης διασυνοριακής διακίνησης αγαθών που ενδεχομένως συνεπάγονται οι πολιτικές αυτές· Εάν όχι, για ποιο λόγο· Απάντηση (25 Ιουνίου 2002) Το Συμβούλιο παρακαλεί τον αξιότιμο κ. βουλευτή να απευθύνει την ερώτησή του απ'ευθείας στο αρμόδιο όργανο.
ΓΡΑΠΤΗ ΕΡΩΤΗΣΗ E-1150/02

υποβολή: Michl Ebner (PPE-DE) προς την Επιτροπή

(24 Απριλίου 2002)

Θέμα: Έτος του βιβλίου και της ανάγνωσης

Στην έκθεση Όρια της παραγωγής βιβλίων ζητεί η βουλευτής Barbara O' Toole, την καθιέρωση ενός ευρωπαϊκού έτους βιβλίου και ανάγνωσης. Πρόκειται σχετικά για μια εξαιρετική πρωτοβουλία, ώστε να παρακινήσουμε τους ευρωπαίους πολίτες μας για ανάγνωση και να καταστήσουμε σαφές πόσο σημαντικό είναι να διαβάζει κανείς βιβλία.

Παρακαλείται ως εκ τούτου η Ευρωπαϊκή Επιτροπή να ανακοινώσει, εάν προτίθεται, να προχωρήσει στην ανακήρυξη ενός παρόμοιου Ευρωπαϊκού έτους βιβλίου και ανάγνωσης και για ποιο έτος προγραμματίζει αυτό το γεγονός.

Απάντηση της κας Reding εξ ονόματος της Επιτροπής

(31 Μαΐου 2002)

Η Επιτροπή συμμερίζεται την άποψη που εκφράζεται στην έκθεση σχετικά με τα νέα σύνορα στην παραγωγή βιβλίων που ανέφερε ο αξιότιμος ευρωβουλευτής όσον αφορά τη σημασία που έχει η ενίσχυση της καταπολέμησης του αναλφαβητισμού καθώς και του λειτουργικού αναλφαβητισμού και η μεγαλύτερη ευαισθητοποίηση της κοινής γνώμης σχετικά με τη σπουδαιότητα των βιβλίων και των ηλεκτρονικών εκδόσεων στην οικονομία τη βασισμένη στη γνώση.

Για το λόγο αυτό η Κοινότητα είχε προωθήσει μαζί με το Συμβούλιο της Ευρώπης μια εκστρατεία ευαισθητοποίησης του ευρωπαϊκού κοινού στο βιβλίο και στην ανάγνωση. Αυτή η εκστρατεία με τίτλο Η απόλαυση της ανάγνωσης διεξάχθηκε τον Απρίλιο 1993 μέχρι τον Σεπτέμβριο του 1994 και περιελάμβανε την ανάπτυξη μιας πλήρους σειράς εκδηλώσεωνπέρ του βιβλίου και της ανάγνωσης.

Η οργάνωση του έτους του βιβλίου και της καταπολέμησης του αναλφαβητισμού δεν είναι δυνατόν να γίνει μεσοπρόθεσμα. Πράγματι, το έτος 2003 θα αφιερωθεί στα άτομα με ειδικές ανάγκες(1) και το έτος 2004 θα αφιερωθεί στην αγωγή μέσω του αθλητισμού(2).

Εξάλλου, το ενδιαφέρον που ενδεχομένως θα εκδηλωθεί από άλλους τομείς δραστηριοτήτων εκτός της εκπαίδευσης και του πολιτισμού για την οργάνωση ενός ευρωπαϊκού έτους θα πρέπει επίσης να ληφθούνπόψη σ' αυτό το πλαίσιο.

Επομένως, η Επιτροπή σκέφτεται μάλλον τη δυνατότητα οργάνωσης για παράδειγμα μιας ημερίδας, μιας εβδομάδας ή ενός μηνός του βιβλίου και της ανάγνωσης.

(1) Απόφαση 2001/903/ΕΚ του Συμβουλίου της 3ης Δεκεμβρίου 2001 για το ευρωπαϊκό έτος ατόμων με ειδικές ανάγκες 2003, ΕΕ L 335 της 19.12.2001.

(2) Πρόταση απόφασης του Ευρωπαϊκού Κοινοβουλίου και του Συμβουλίου για την καθιέρωση του ευρωπαϊκού έτους αγωγής μέσω του αθλητισμού 2004, ΕΕ C 25 E της 29.1.2002.